CELEX: 32018D1886
Language: lt
Date: 2018-11-30 00:00:00
Title: 2018 m. lapkričio 30 d. Komisijos įgyvendinimo sprendimas (ES, Euratomas) 2018/1886, kuriuo iš dalies keičiamas Sprendimas 90/184/Euratomas, EEB, kuriuo Danijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (pranešta dokumentu Nr. C(2018) 7854)

4.12.2018   
               
               
                  LT
               
               
                  Europos Sąjungos oficialusis leidinys
               
               
                  L 308/45
               
            
         KOMISIJOS ĮGYVENDINIMO SPRENDIMAS (ES, Euratomas) 2018/1886
         2018 m. lapkričio 30 d.
         kuriuo iš dalies keičiamas Sprendimas 90/184/Euratomas, EEB, kuriuo Danijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti
         
            
               (pranešta dokumentu Nr. C(2018) 7854)
            
         
         (Tekstas autentiškas tik danų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdamas į Europos atominės energijos bendrijos steigimo sutartį,
         atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies pirmą įtrauką,
         pasikonsultavusi su Nuosavų išteklių patariamuoju komitetu,
         kadangi:
         
                     (1)
                  
                  
                     pagal Tarybos direktyvos 2006/112/EB (2) 371 straipsnį Danija, laikydamasi 1978 m. sausio 1 d. joje taikytų sąlygų, gali ir toliau neapmokestinti tos direktyvos X priedo B dalyje išvardytų sandorių. Pagal tą straipsnį į šiuos sandorius turi būti atsižvelgta nustatant nuosavų išteklių iš pridėtinės vertės mokesčio (PVM) bazę;
                  
               
                     (2)
                  
                  
                     Komisijos sprendimu 90/184/Euratomas, EEB (3), Danijai buvo suteiktas leidimas, inter alia, naudoti apytikrius įverčius apskaičiuojant sandorių, kurie dabar nurodyti Direktyvos 2006/112/EB X priedo B dalies 2 punkte, konkrečiau, autorių, menininkų ir atlikėjų teikiamų paslaugų, nuosavų išteklių iš PVM bazę. Tačiau Komisijos įgyvendinimo sprendimu 2012/814/ES, Euratomas (4) šis leidimas vėliau buvo panaikintas;
                  
               
                     (3)
                  
                  
                     2012 m. Komisija peržiūrėjo valstybėms narėms suteiktus leidimus, siekdama panaikinti tuos, kurie nebereikalingi. Šios peržiūros metu į Komisijai pateiktų leidimų sąrašą Danija per klaidą neįtraukė leidimo, susijusio su Direktyvos 2006/112/EB X priedo B dalies 2 punkte nurodytais sandoriais. Komisija šį neįtraukimą suprato kaip netiesioginį Danijos patvirtinimą, kad tą leidimą galima panaikinti, ir vėliau priėmė Įgyvendinimo sprendimą 2012/814/ES, kuriuo Sprendimo 90/184/Euratomas, EEB 1 straipsnyje suteiktas leidimas išbraukiamas. Jeigu Komisija būtų turėjusi teisingą informaciją, tas leidimas nebūtų buvęs išbrauktas;
                  
               
                     (4)
                  
                  
                     2018 m. balandžio 30 d. rašte Danija nurodė, kad Sprendimu 90/184/Euratomas, EEB suteiktas leidimas buvo panaikintas per nesusipratimą. Įgyvendinimo sprendime 2012/814/ES, Euratomas klaidingai nurodyta, kad Danija apmokestina sandorius, nurodytus Direktyvos 2006/112/EB X priedo B dalies 2 punkte, ir todėl Sprendimu 90/184/Euratomas, EEB suteiktas leidimas turėtų būti panaikintas. Tačiau Danija patikino, kad ji niekada nebuvo apmokestinusi autorių, menininkų ir atlikėjų paslaugų teikimo ir kad tokių paslaugų teikimas priskiriamas prie Direktyvos 2006/112/EB X priedo B dalies 2 punkte nurodytų sandorių, kurių valstybės narės gali ir toliau neapmokestinti. Remdamasi tuo, kad iš tikrųjų niekada nebuvo pagrindo panaikinti leidimą, Danija prašo Komisijos iš naujo suteikti Sprendimu 90/184/Euratomas, EEB suteiktą leidimą;
                  
               
                     (5)
                  
                  
                     remdamasi 2012 m. Danijos pateiktų dokumentų analizės rezultatais ir atsižvelgdama į 2018 m. Danijos pateiktą informaciją, Komisija laikosi nuomonės, kad, siekiant ištaisyti Sprendimo 90/184/Euratomas, EEB sąlygas, leidimas turėtų būti suteiktas iš naujo ir turėtų būti taikomas nuo tos dienos;
                  
               
                     (6)
                  
                  
                     siekiant skaidrumo ir teisinio tikrumo, tikslinga nustatyti šio leidimo taikymo trukmę;
                  
               
                     (7)
                  
                  
                     todėl Sprendimą 90/184/Euratomas, EEB reikėtų atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            Į Sprendimą 90/184/Euratomas, EEB įterpiamas 2a straipsnis:
            
               
                  „2a straipsnis
                  Apskaičiuojant nuosavų išteklių iš PVM bazę nuo 2012 m. gruodžio 20 d. iki 2022 m. gruodžio 31 d. Danijai leidžiama neatsižvelgti į sandorius, nurodytus Tarybos direktyvos 2006/112/EB (*1) X priedo B dalies 2 punkte, jei jie susiję su autorių, menininkų ir atlikėjų teikiamomis paslaugomis.
               
            
         
         
            2 straipsnis
            Šis sprendimas skirtas Danijos Karalystei.
         
         
            Priimta Briuselyje 2018 m. lapkričio 30 d.
            
               
                  Komisijos vardu
               
               Günther OETTINGER
               
                  Komisijos narys
               
            
         
         
            (1)  OL L 155, 1989 6 7, p. 9.
         
            (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
         
            (3)  1990 m. kovo 23 d. Komisijos sprendimas 90/184/Euratomas, EEB, kuriuo Danijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (OL L 99, 1990 4 19, p. 37).
         
            (4)  2012 m. gruodžio 19 d. Komisijos įgyvendinimo sprendimas 2012/814/ES, Euratomas, kuriuo iš dalies keičiamas Sprendimas 90/184/Euratomas, EEB, kuriuo Danijai leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti (OL L 352, 2012 12 21, p. 56).